Държавен вестник, бр. 102, 2017 г., стр. 47

БРОЙ  102	
Д Ъ Р Ж А В Е Н  В Е С Т Н И К 	
СТР.  47  
тите от легализация, документът трябва да е 
представен съгласно режима на двустранния 
договор.
Чл. 36. (1) Кандидатът трябва да посочи 
електронен адрес, който да е асоцииран към 
профила му в ИСУН и не трябва да се про-
меня в периода на кандидатстване и оценка.
(2) Кореспонденцията и уведомленията във 
връзка с оценката на проектното предложение 
се осъществяват през ИСУН чрез електронния 
профил на кандидата.
(3) За дата на получаване на кореспон-
денцията и уведомленията се счита датата 
на изпращането им чрез ИСУН. Сроковете 
започват да текат за кандидатите/бенефици-
ентите от изпращането на съответната корес-
понденция и уведомление от оценителната 
комисия в ИСУН.
(4) От кандидатите/бенефициентите не 
може да се изисква представяне на докумен-
ти, когато обстоятелствата в тях са достъпни 
чрез публичен регистър или когато информа-
цията или достъпът до нея се предоставя от 
компетентния орган на РА по служебен път.
(5) Не се изисква представяне на документи, 
които вече са предоставени и срокът им на 
валидност не е изтекъл.
(6) Разплащателната агенция регистрира 
подадените проектни предложения в Интегри-
раната система за администриране и контрол.
Чл. 37. (1) Проектното предложение може 
да бъде подадено и при липса и/или нере-
довност, но само когато те се отнасят за 
документи, които не променят качеството 
на проектното предложение и това изрично 
е отбелязано срещу съответния документ в 
приложение № 12а.
(2) За проектни предложения с липси и 
нередовности по ал. 1, неотстранени най-късно 
в срока по чл. 41, ал. 3, производството по 
отношение на кандидата се прекратява. 
(3) За проектни предложения с липсващи 
документи, извън изброените в ал. 1, про-
изводството по отношение на кандидата се 
прекратява. При липси или нередовности на 
документи, доказващи съответствие с кри-
терии за подбор, проектното предложение 
не получава точки по съответния критерий.
(4) Допълнителна пояснителна информация 
или документ относно декларираните обстоя-
телства и представените документи може да 
бъде предоставена от кандидатите само по 
искане на оценителната комисия.
Чл. 38. В случай на проектни предложения, 
включващи разходи за строително-монтажни 
работи, РА задължително извършва посеще-
ние на място.
Чл. 39. (1) Предварителна оценка на про-
ектните предложения се извършва, когато 
размерът на заявената финансова помощ на 
всички подадени проектни предложения над-
хвърля разполагаемия бюджет за съответния 
период на прием.
(2) Изпълнителният директор на ДФЗ – РА, 
назначава комисия, която извършва пред-
варителна оценка на проектните предложе-
ния. В едномесечен срок след приключване 
на периода на прием съответната комисия 
оценява и класира проектните предложения 
по критерии за подбор съгласно приложение 
№ 7 и изготвя списък на всички проектни 
предложения, в който се посочва полученият 
брой точки за всеки проект по всеки кри-
терий. Списъкът се публикува на интернет 
страницата на Министерството на земеделие-
то, храните и горите, съответно на Държавен 
фонд „Земеделие“.
(3) Кандидатите могат да подадат възраже-
ние до ръководителя на управляващия орган 
на Програмата за развитие на селските райони 
за периода 2014 – 2020 г. в едноседмичен срок 
от публикуването на списъка по ал. 2. 
(4) Ръководителят на управляващия орган 
на Програмата за развитие на селските райони 
за периода 2014 – 2020 г. назначава комисия 
за разглеждане на възраженията по ал. 3. 
Комисията се произнася в двуседмичен срок 
от подаване на всяко възражение и уведомява 
комисията по ал. 2.
(5) Въз основа на извършената предвари-
телна оценка, съответно на уведомлението 
по ал. 4, комисията по ал. 2 изготвя и свое-
временно публикува на интернет страницата 
на ДФЗ списък на:
1. проектните предложения, за финанси-
рането на които е необходим бюджет, който 
не надвишава с повече от 30 на сто бюджета, 
определен в обявата за откриване на произ-
водството за съответния период на прием, 
включително проектните предложения, по-
лучили еднакъв брой точки;
2. всички проектни предложения извън 
посочените в т. 1. 
Чл. 40. (1) В срок до една седмица от 
крайния срок за подаването на проектните 
предложения, а в случаите по чл. 39, ал. 1 – от 
публикуване на списъците по чл. 39, ал. 5, 
изпълнителният директор на РА назначава 
оценителна комисия.
(2) Комисията по ал. 1 оценява и класира 
проектните предложения до три месеца от 
нейното назначаване. Работата на комисията 
приключва с оценителен доклад до изпълни-
телния директор на РА.
(3) Членовете и резервните членове на 
комисията са служители на РА. В комисията 
може да се включат и външни оценители. По 
своя преценка управляващият орган може да 
излъчи свои представители, които се включ-
ват в комисията със статут на наблюдатели.